cy es es en es cy cy ca en cy nl en cy su cy en en es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy de it cy en cy cy cy cy cy cy cy cy nl cy la es cy nb cy en cy cy su cy ceb cy cy ca en cy nl en cy su cy su cy es es en es
Holi Gwenno Saunders | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
(Diolch am ganiatad Noel Darcy i ddefnyddio’r llun)
Dweud wrtho ni am dy raglen radio Gwenno..
Ble’r wyt ti arni gyda dy gerddoriaeth a dy gyfansoddi?…
Mi fyddai’n rhyddhau albwm newydd yn ystod yr Eisteddfod o’r enw ‘Y Dydd Olaf’. Albwm ‘pop’ yw hi mewn gwirionedd sy’n archwilio hunaniaeth, iaith, ffeministiaeth, technoleg a gwleidyddiaeth. Rwyf wedi eisiau recordio albwm Gymraeg erioed ond heb gael yr hyder i wneud cyn i mi ddod nôl i fyw yng Nghaerdydd tua dwy flynedd yn ôl. Mae gen i ddiddordeb mawr mewn cerddoriaeth musique concrète a cherddoriaeth electroneg cynnar, mae yna nifer o fenywod wedi bod yn allweddol i ddatblygiadau’r sîns yma, fel Daphne Oram, Delia Derbyshire, Suzanne Ciani – mae hi’n rhestr faith! Fi erioed wedi uniaethu llawer gyda cherddoriaeth roc, er bod yna rhai artistiaid rwy’n hoffi’n fawr yn y genre yma, ond mae cerddoriaeth electroneg wedi bod o ddiddordeb i fi erioed ac mae’n braf gwybod fod yna nifer fawr iawn o fenywod wedi arloesi yn y byd yma ymhell o fy mlaen i.
Alli di rannu mwy gyda ni am dy gefndir Cernyweg a sut mae dy gerddoriaeth yn chwarae rhan yn hyn i gyd i ti…
Fe ges i fy magu yng Nglan-yr-afon yn siarad y Gernyweg gyda fy Nhad a’r Gymraeg gyda fy chwaer Ani a fy Mam ond roeddem ni gyd yn siarad y Gernyweg gyda’n gilydd ar yr aelwyd. Er nad oeddem yn byw yng Nghernyw, fe fyddem ni’n cyfansoddi caneuon yn y Gernyweg ac mae fy Nhad yn fardd yn y Gernyweg felly fe fyddem ni’n cael cerddi a straeon yn yr iaith ac yn gwrando ar lawer iawn o gerddoriaeth Cernyweg ar feinyls ac ar ddramau llawn dychan ar gasets. Fe gafodd fy Nhad ei fagu yn St Tudy felly fe oedd y cysylltiad gyda’r wlad ond mae’n rhaid i fi ddweud fod y we wedi bod yn gymaint o help i fi gysylltu gyda phobl eraill sy’n siarad yr iaith ar draws y byd. Mae fe wedi neud i fi deimlo’n rhan o gymuned, sy’n hynod bwysig pan wyt ti’n siarad iaith leiafrifol. Mae tua 300-500 o bobl yn siarad y Gernyweg yn rhugl a dros 2,000 yn deall yn dda ac mae’r we wedi rhoi cyfle euraidd i bobl ddefnyddio eu Cernyweg yn amlach. Mae cerddoriaeth o Gernyw yn ddiddorol iawn, ar yr un llaw fe gei di artistiaid hynod draddodiadol fel BUCCA a Brenda Wootton ac ar y llaw arall arloeswyr y byd electroneg fel Aphex Twin a Luke Vibert, mae yna debygrwydd i’r ddeoliaeth sydd yma yng Nghymru – y frwydr gyson rhwng y ‘traddodiadol’ â’r newydd.
Beth sydd gen ti ar y gweill?…
Mi fyddai’n chwarae yng Nghanolfan Y Mileniwm ar Fai’r 4ydd, ac yna’n mynd ar daith i hyrwyddo fy albwm. Gwyliwch y gofod am fwy o fanylion! www.peski.co.uk@gwennosaunders @peskirecords @camortywyllwch
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.